		


3

Broj: 6 St-375/14-6
             [image: ]

     REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E

R J E Š E N J E


Trgovački sud u Osijeku, po stečajnoj sutkinji Nadi Roso, povodom prijedloga predlagatelja NIKOLA ŽALAC iz Zagreba zastupan po punomoćniku Ivan Žalac odvjetnik iz Slavonskog Broda, za pokretanje stečajnog postupka nad dužnikom: PAN-PAPIRNA INDUSTRIJA-TRGOPROMET d.d. Đakovo, P. I. Pavla II broj 10, OIB: 53266342722, MBS: 030016649, dana 2. listopada 2017. g., 

r i j e š i o    j e :


1. Nastavlja se stečajni postupak nad dužnikom PAN-PAPIRNA INDUSTRIJA-TRGOPROMET d.d. Đakovo, P. I. Pavla II broj 10, OIB: 53266342722, MBS: 030016649 prekinut pravomoćnim Rješenjem Trgovačkog suda u Osijeku od 12. prosinca 2014. g.
	
2. ODBACUJE SE prijedlog predlagatelja NIKOLA ŽALAC iz Zagreba zastupan po punomoćniku – odvjetniku od 5. prosinca  2014. g. za pokretanje stečajnog postupka nad dužnikom PAN-PAPIRNA INDUSTRIJA-TRGOPROMET d.d. Đakovo, P. I. Pavla II broj 10, OIB: 53266342722, MBS: 030016649, kao nedopušten.

	
Obrazloženje

	
Predlagatelj NIKOLA ŽALAC iz Zagreba zastupan po punomoćniku – odvjetniku, podnio je ovom sudu  dana 5. prosinca 2014. g.. prijedlog za otvaranje stečajnog postupka nad dužnikom PAN-PAPIRNA INDUSTRIJA-TRGOPROMET d.d. Đakovo, P. I. Pavla II broj 10, OIB: 53266342722, MBS: 030016649.
	
Pravomoćnim rješenjem Trgovačkog suda u Osijeku 6 St-375/14 od 12. prosinca 2014. g. određen je prekid postupka u ovoj pravnoj stvari, te je određeno da će se postupak nastaviti ako prvi, ranije podneseni prijedlog za otvaranje stečajnog postupka nad dužnikom bude pravomoćno odbačen ili odbijen, a ako povodom prvog zaprimljenog prijedloga, pod poslovnim brojem 14 St-2/15 (14 St-109/14 stari broj), sud pravomoćno otvori stečajni postupak nad dužnikom, odbacit će se svi kasnije zaprimljeni prijedlozi za otvaranje stečaja. 

	Uvidom u stečajni upisnik Trgovačkog suda u Osijeku utvrđeno je da je kod ovog suda pod poslovnim brojem 14 St-2/15 (14 St-109/14 – stari broj)  također pokrenut stečajni postupak nad dužnikom PAN-PAPIRNA INDUSTRIJA-TRGOPROMET d.d. Đakovo, P. I. Pavla II broj 10, OIB: 53266342722, MBS: 030016649 te je pravomoćnim rješenjem Trgovačkog suda u Osijeku broj 14  St-2/15 od 28. ožujka 2017. g. (pravomoćno 10.5.2017. g.) otvoren stečajni postupak nad gore navedenim dužnikom.

	Budući da je, a kako je to gore navedeno, pravomoćnim rješenjem ovoga suda broj 14 St-2/15 od 28. ožujka 2017. g. otvoren stečajni postupak nad gore navedenim dužnikom valjalo je riješiti kao u izreci ovog rješenja.

Ovo iz razloga, što je stečajni postupak  generalne ovrhe koji se vodi nad ukupnom imovinom stečajnog dužnika, a stečajnom zaplijenom obuhvaćena je cjelokupna dužnikova imovina, zbog čega nad jednim stečajnim dužnikom (nad imovinom) nije moguće voditi više istovremenih insolvencijskih postupaka. 

		

	U Osijeku  2. listopada 2017. g.


Zapisničar
Danijela Sekulić
                                                                                                       STEČAJNA SUTKINJA
								                 Nada Roso



UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA:
1. za predlagatelja Odvj. Ivan Žalac, Sl. Brod, J. Gaja 7
2. e-ogl. pl.
3. RNDN - odbacivanjem
4. kal. 2.11.

